“ተጠንቀቁ ትርጉሙ አንድ ነዉ፤ ካልተጠነቀቃችሁ ከፊት ለፊት አደጋ አለ ማለት ነው፡፡” የደብረ ብርሃን ከተማ ነዋሪዎች
ባሕር ዳር፡ ሰኔ 05/2012 ዓ.ም (አብመድ) የኮሮና ወረርሽ እያደረሰ ያለውን ጉዳት ለመቀነስ አብመድ በተለያዩ ቦታዎች የግንዛቤ ፈጠራ ሥራዎችን እየሠራ ይገኛል፡፡በአብመድ የአማራ ኤፍ ኤም ደብረ ብርሃን 91.4 ራዲዮ ጣቢያ በደብረ ብርሃን ከተማ አስተዳደር እየተንቀሳቀሰ በድምጽ ማጉያ በመታገዝ ስለወረርሽኙ አስከፊነትና የጥንቃቄ መልእክቶች የግንዛቤ ፈጠራ እየሠራ ነው፡፡በከተማዋ የቅስቀሳ ሥራ ሲሠራ ከአብመድ ጋር ቆይታ የነበራቸው ነዋሪዎች የኮሮና ወረርሽ በሀገሪቱ ከፍተኛ ጉዳት እያደረሰ መሆኑን ተናግረዋል፡፡ ችግሩን ለመቅረፍ የኅብረተሰቡ ሚና ጉልህ መሆኑንም አንስተዋል፡፡ በመንግሥትና በጤና ባለሙዎች እንዲተገበሩ የሚነገሩ የጥንቃቄ ርምጃዎችን አለመተግበር ለከፋ ጉዳት እንደሚያዳርግም አሳስበዋል፡፡“ተጠንቀቁ ትርጉሙ አንድ ነዉ፡፡ ይህም ካልተጠነቀቅን ለችግር እንጋለጣለን ማለት ነዉ፡፡ ኅሊና ያለው ሰው ደግሞ በፈቃዱ ለችግር መጋለጥን የሚፈልግ ያለ አይመስለኝም’’ ብለዋል ከጣቢያችን ጋር ቆይታ የነበራቸው የደብረ ብርሃን ከተማ አስተዳደር ነዋሪዎች፡፡